
Koji su propisi i vrijednosti zikra – spominjanja Allaha?


* 
* 
* 
* 
* 
* 
* 
* 
* 
* 

 

Koji su propisi i vrijednosti zikra – spominjanja Allaha?
=========================================================

 

Svevišnji Allah je rekao:


“**Spomenite Me, pa ću i Ja vas spomenuti, i budite Mi zahvalni, a nikako Mi nemojte biti nezahvalni.**“1298 


Rekao je:”**O vjernici, Allaha mnogo spominjite.**“1299 


I rekao je: 


“**Allah je i muškarcima i ženama koji Ga mnogo spominju spremio veliku nagradu**. “1300 


I rekao je: 


“**Spominji Gospodara svoga u sebi sa strahopoštovanjem, ne podižući glas, jutrom i večeri, i ne budi od nemarnih.** “1301  




Allahov Poslanik, sallallahu alejhi ve sellem, rekao je: “Primjer onoga koji spominje svoga Gospodara i onoga koji Ga ne spominje je kao primjer živoga i mrtvoga. “1302 


Poslanik, sallallahu alejhi ve sellem, upitao je ashabe: “Želite li da vas uputim na najvrednije djelo kod vašeg Gospodara, koje će vas najviše uzdići, koje je vrednije od udjeljivanja zlata i srebra, koje je vrednije od susreta sa neprijateljem u borbi na život i smrt?”, a oni su rekli: “Naravno, Allahov Poslaniče!” Poslanik je rekao “Spominjanje Uzvišenog Allaha.”1303 


Allahov Poslanik, sallallahu alejhi ve sellem, rekao je: “Rekao je Allah: ‘Ja sam uz roba koji ima lijepo mišljenje o Meni, i Ja sam sa njim kada Me spomene, pa ako Me spomene u sebi, i Ja njega spomenem u sebi, a ako Me spomene u društvu, i Ja ga spomenem u još ljepšem društvu, ako Mi se približi za pedalj Ja mu se približim za lakat, a ako se on Meni približi za lakat, Ja se njemu približim brzim i krupnim koracima, a ako se on Meni približi hodom, Ja se njemu približim brzim hodom. “1304 


Od Abdullaha b. Busra, radijallahu anhu, prenosi se da je jedan čovjek upitao Allahovog Poslanika, sallallahu alejhi ve sellem: “Allahov Poslaniče, islamskih propisa je mnogo, pa me uputi na ono u čemu trebam ustrajati?” Poslanik, sallallahu alejhi ve sellem, rekao mu je: “Neka tvoj jezik neprestano spominje Uzvišenog Allaha. “1305 


Rekao je Allahov Poslanik, sallallahu alejhi ve sellem: “Onome ko prouči jedan harf (vokal) u Kur'anu, pripada deseterostruko nagrada, a ja ne kažem da je eliflam-mim harf nego je elif harf, lam je harf i mim je harf. “1306  




Od Ukbe b. Amira, radijallahu anhu, prenosi se da je Poslanik, sallallahu alejhi ve sellem, jednom prilikom izašao vani i rekao: “Ko bi od vas volio da svaki dan odlazi do Buthana (mjesto blizu Medine) ili do El-Akika i da se vraća vodeći dvije grbave deve stečene na halal način, a koje nije dobio kao poklon od najbližih?” Rekli smo: “Mi bismo to voljeli!”, a Poslanik je rekao: “A zašto ne odete u mesdžid i ne proučite dva ajeta iz Allahove Knjige, jer to je bolje od dvije deve, a tri ajeta su bolja od tri deve, i četiri ajeta su bolja od četiri deve i tako redom ko bude brojao … “1307 


Allahov Poslanik, sallallahu alejhi ve sellem, rekao je: “Ko god sjedne a pri tome ne spomene Allaha, bit će odbačen od svoga Gospodara, i ko god legne, a pri tome ne spomene Allaha, bit će odbačen od svoga Gospodara. “1308 


Allahov Poslanik, sallallahu alejhi ve sellem, rekao je: “Koja god skupina sjedne, a da pri tome ne spomene Allaha i ne donese salavat na Poslanika, sollallahu alejhi ve sellem, bit će odbačena od svoga Gospodara, pa ako hoće, Allah će ih kazniti zbog toga, a ako hoće, oprostit će im. “1309  




Također, Allahov Poslanik, sallallahu alejhi ve sellem, rekao je: “Koja god skupina ustane sa sijela na kojem nisu spominjali Allaha, ustat će poniženi poput lešine magarca. “1310  






---


1298 Prijevod značenja EI-Bekare, 152. 


1299 Prijevod značenja EI-Ahzab, 41. 


1300 Prijevod značenja EI-Ahzab, 35. 


1301 Prijevod značenja EI-E'araf, 205. 


1302 Sahih: Bu harija (6407). 


1303 Sahih: Ahmed (21195, 26977), Tirmizi (2377), Ibn Madže (3790). Pogledati: Miškat (2269). 


1304 Sahih: Buharija (7405), Muslim (2675), Ahmed (7374, 27279) i drugi. 


1305 Sahih: Ahmed (17227, 17245), Tirmizi (3375), Ibn Madže (3793). Pogledati: Miškat (2279). 


1306 Sahih: Tirrnizi (2910). Pogledati: Miškat (2137). 


1307 Sahih: Muslim (803), Ahmed (16955), Ebu Davud (1456). 


1308 Sahih: Ebu Davud (4856) Pogledati: Miškat (2272). 


1309 Sahih: Tirmizi (3380). Pogledati: Miškat (2274).  




1310 Sahih: Ahmed (10444), Ebu Davud (4855). Pogledati: Miškat (2273).  

  

———–  

Iz knjige “RAZUMIJEVANJE FIKHSKIH DOKAZA”  

Autor: dr. ‘Aid el-Karni   

  

Preuzmite pdf knjigu na ovom linku:  

<https://pitajucene.com/wp-content/uploads/2019/10/Razumijevanje-fikhskih-dokaza-Aid-el-Karni.pdf>


